Odense Adresse-Contoirs Efterretninger, 1835-06-05
Udenlandske Blandinger. Storbrittannien. Den herskende Uvished om Tilstanden i Spanien havde paany frembragt den største Bestyrtelse paa Børsen i London. Neppe havde Fondseierne begyndt at fatte sig lidt efter den sidste paniske Skræk (S. 342, for pludseligen den 27de en ny Skræk greb Børsen, og styrtede Pengeomsætningen i en hidtil uhørt Tilstand. Al Kredit, al offentlig Tillid syntes fuldkommen undergravet. Alle Stock=Børs=Kommitteens Forsøg paa at hæve Priserne paa Fond, havde kun endnu større Bestyrtelse til Følge. Man udbredte de eventyrligste Rygter fra Spanien, talede om de Franskes Konges forestaaende Aftakkelse o. s. v. Endeligen viste det sig, at Bestyrtelsen ikke hidrørte fra virkelige Efterretninger fra Spanien, men at den høist sandsynligen var foranlediget af Stocks=Spekulanter, og den 29de lykkedes det nogenlunde at gjenreise Krediten. Jmidlertid ere mange Hundrede, som hidtil vare rige, pludseligen blevne fattige, andre af Middelstanden, som hidtil glædede sig ved en taalelig Velstand, ere styrtede i den største Trang. Den sidste Uge i Mai afgav for Fremtiden en frygtelig Lærdom for Obligationseiere, og vil forhaabentligen unddrage mangfoldige Kapitalister og Personer fra en Art af Handel, der er nedsjunken til et formeligt Lykkespil, Frankerig. Der er i Paris aabnet en Subskription for Reformatoren, til at dække den Mulkt, som Deputeerkammeret har paalagt den. Den har god Fremgang. Den 29 Mai havde den allerede selv erholdt 1250 Fr., og National havde ogsaa modtaget betydelige Bidrag til den Reformatoren har allerede aflagt Hr. Dupin sin Tak for den humane og upartiske Maade, hvorpaa han ledede Debatterne. Meer end een Gang havde han seet sig nødt til under disse at formane Centraerne til Rolighed og Orden, som en Ret endnu langt mere bør lagttage, end en politisk Forsamling. Engang tilraabte han endog de Larmende; "Det fortjener at bemærkes, at det i denne Proces ikke er de Anklagede, som vække Skandale." - Ogsaa skylder Man Hr. Dupin, at den Anklagede blev forsvaret af en Mand, som ikke var Advokat. Derved vil formodentligen Pairs=Kammeret see sig nødt til, i Processen imod Forsvarerne, ogsaa at lade disse forsvares af Jkke=Advocater. -At iøvrigt Udgiveren af "Reformatoren," (der regnes til de alvorlige og anstændige Blade), slag med Minimum af Fængselstraffen, tilskriver Man især General Bugeand. Denne havde nemlig ikke allene under de foregaaende Debatter og Anklagen talt saa heftigt imod Pressens Frihed, i Almindelighed, at han vakte hele Kammerets Skoggerlatter; men ved de sidste Debatter overgik han sig selv i sin fanatiske Jver imod Pressen i den Grad, at endog en Mængde af de ivrigste ministerielle Deputerede derved stemtes til større Mildhed imod den Anklagede, imod hvem hans Hjertesudgydelser vare stillede. De liberale Blade beklage, at Generalen endnu ikke een Gang tog Ordet; Pengestraffen, vilde formodentligen da ogsaa være bleven mindre. - J sit ellers saa værdige Forsvar gjorde dog Hr. Raspail et temmeligt bittert Udfald paa General Bugeand. Jdet han nemlig ønskede, at det maatte blive undersøgt, om "Reformatorens" Beretning var falsk eller ikke, og at de angrebne Deputerede skulde konfronteres med den Anklagede o. s. v., tilføiede han: "Viser det sig da, at Reformatorens Udgivere have havt Ret, da ville de række deres Modstandere, Haanden og undskylde deres heftige Udtryk om disse; thi de tørste ikke efter deres Modstanderes Blod; de have tvertimod den Troe, at den, som har havt den Ulykke, at udgyde Blod i Duel, ikke mere burde vise sig i Samfundet, men burde skyde sig en Kugle for Panden." Alles Blikke henvendte sig herved paa General Bugeaud, der som bekjendt i Duel skjød den ædle Deputerede Dulong, Hr. Duponts Svigersøn.